
ПРАВИЛА ЗА ОРЕС

ОРГАНИЗАЦИЯ НА ОБУЧЕНИЕТО ОТ РАЗСТОЯНИЕ 
 В ЕЛЕКТРОННА СРЕДА ЗА УЧЕНИЦИТЕ ОТ 1 - 4 КЛАС 


[bookmark: _GoBack]1 ЧАС – 8.30 - 8.50
2 ЧАС – 9.05 - 9.25
3 ЧАС – 9.40 - 10.00
4 ЧАС – 10.15 - 10.35
5 ЧАС – 10.50 - 11.10
6 ЧАС – 11.25 - 11.45

ГЦОУД
14.00 - 14.20- Самоподготовка
14.35 - 14.55- Самоподготовка
15.10 - 15.30- Занимания по интереси
15.45 - 16.05- Занимания по интереси

ОРГАНИЗАЦИЯ НА ОБУЧЕНИЕТО ОТ РАЗСТОЯНИЕ 
 В ЕЛЕКТРОННА СРЕДА ЗА УЧЕНИЦИТЕ ОТ 5 - 12 КЛАС 

	V- VII клас
	VIII - XII клас

	1 час    8.00  -   8.30
	1 час       8.00  –  8.35

	2 час    8.50 –   9.20
	2 час       8.50 –   9.25

	3 час    9.40 –  10.10
	3 час       9.40  -  10.15

	4 час   10.40 – 11.10
	4 час      10.40 – 11.15

	5 час   11.30 – 12.00
	5 час      11.30 –  12.05

	6 час   12.20 – 12.50
	6 час      12.20 -  12.55

	7 час   13.05-  13.35
	7 час      13.05 -  13.40



ГЦОУД  V-VII клас
	14.00 – 14.30 ч.
	Самоподготовка /30/

	14.30 – 14.40ч.
	Почивка /10/

	14.40– 15.10 
	Самоподготовка/30/

	15.10-  15.30ч.
	Почивка/20/

	15.30-  16.00 ч.
	Самоподготовка /30/

	16.30 – 16.10ч.
	Почивка /10/

	16.10-  16.40 ч.
	Занимания по интереси/30/

	16.40 -16.50 ч.
	Почивка/10/

	16.50 – 17.20ч.
	Занимания по интереси/30/




1. Обучението от разстояние в електронна среда включва онлайн провеждане на учебни часове с видео-конферентна връзка при синхронни учебни часове, самостоятелно изпълнение на задачи, поставени от учителя в асинхронни учебни часове, самоподготовка, текуща обратна връзка за резултатите от обучението и оценяване. 
Обучението от разстояние в електронна среда – ОРЕС се осъществява в синхронен и асинхронен режим в електронната платформа Microsoft TEAMS.
Образователната платформа MICROSOFT TEAMS – Microsoft 365 е внедрена в училището, като всички учители и ученици разполагат с индивидуално потребителско име и парола. Платформата позволява използване на пространство за организиране, съхраняване и споделяне на файлове, възможност за онлайн създаване, редактиране и споделяне на Word, Excel, PowerPoint и OneNote документи, вариант за дистанционно обучение и изпитване и лицензирани софтуери. Microsoft Teams осигурява съвременна и модерна виртуална класна стая. Учителите могат да създават и оценяват онлайн тестове, след което да дават обратна връзка и бележки на своите ученици. Всички могат да създават интерактивни презентации и отчети, да обменят информация и идеи, да работят съвместно по проекти и много други. Учителите могат да изнасят уроци на живо онлайн, да показват презентации и да споделят екрана на своя компютър, а учениците да виждат през техните устройства. Всички могат да участват в урока чрез гласово общуване или чат, съгласно гореописаните правила.

· Седмичното разписание на часовете се получава от класния ръководител и в училищния сайт.
· При обучение в ОРЕС на ученика се поставят оценки в синхронни учебни часове, отбелязват се отсъствия по неуважителни причини, когато не се включва в обявения график. Отразяват се бележки относно поведението му в електронния дневник.
· Продължителността на учебния час в ОРЕС за всички видове подготовка при синхронно обучение от разстояние в електронна среда не може да надвишава:
· двадесет минути – в начален етап;
· тридесет минути – в прогимназиален етап, съгласно чл. 7, ал.6 на Наредба № 10 от 2016 г. за организация на дейностите в училищното образование.
· четиредесет минути за гимназиален етап, съгласно чл. 7, ал.6 на Наредба № 10 от 2016 г. за организация на дейностите в училищното образование.
2. При несинхронно обучение от разстояние в електронна среда времето за дистанционните учебни часове не може да надвишава продължителността на часовете от дневното разписание, съгласно чл. 7, ал.7 на Наредба № 10 от 2016 г. за организация на дейностите в училищното образование.
3. Обучението от разстояние в електронна среда се извършва по утвърден график. Дневното разписание на училището може да се промени при синхронно обучение от разстояние в електронна среда, съгласно чл.10, ал.2 на на Наредба № 10 от 2016 г. за организация на дейностите в училищното образование.
4. Текущата обратна връзка и оценяването по учебните предмети от раздел А и раздел Б на училищния учебен план за резултатите от обучението и текущото оценяване се осъществяват при синхронно взаимодействие на учителя с ученика от разстояние в електронна среда индивидуално или в група.
Задължения на родителите:
Родителите са длъжни: да осигурят необходимите технически и технологични условия за пълноценно участие в обучението;
Родителите съдействат за спазването на правилата за провеждане на обучението в училището, което организира обучението му от разстояние в електронна среда:
· Да осигурят редовното участие на ученика и своевременно да уведомява училището, което организира обучението му от разстояние в електронна среда, за отсъствие на ученика по уважителни причини;
· Да подпомагат процеса на самоподготовка на ученика и да съдейства за изграждане на навици за самостоятелно учене.
· В случай на невъзможност ученикът да присъства на синхронен урок в електронна среда, поради независещи от него причини – технически, проблеми с интернет свързаност и др., родителят уведомява за това класния ръководител/учител, като своевременно се информира за пропуснатия материал. 
· Съгласно чл. 8, ал. 8 от Закона за закрила на детето, родителите, настойниците, попечителите или други лица, които полагат грижа за дете, са длъжни да не оставят без надзор и грижа децата до 12- годишна възраст, ако с това се създава опасност за тяхното физическо, психическо и нравствено развитие.
Задължения на учениците:
· Преди началото на часа с преподавателя ученикът се подготвя в подходящ външен вид, с изправно устройство, слушалки, микрофон и камера; необходимите учебни помагала и пособия за писане.
· Изисква се подготовка и на средата – да бъде тиха, без странични шумове, светлини, напр. включен телевизор и др. Препоръчва се ползването на слушалки, за да се избегне микрофония.
· В точния час ученикът се присъединява към виртуалната класна стая на съответния учебен предмет от дневната програма:
· Пише и говори на съвременен български език във виртуалната класна стая.
· Влиза навреме във виртуалната класна стая. 
· Включва камера за визуален контакт с учителя.
· Не провежда лични разговори във виртуалната класна стая.
· Изключва микрофона си, не вдига шум и не пречи на учителя при провеждане на образователния процес.
· Не изключва микрофоните на други ученици и учителя по време на часа във виртуалната класна стая.
· Изпраща домашните, поставени от учителя, в срок и според инструкциите на учителя в платформата Teams. 
· Спазва продължителността на електронния учебен час – 20 минути за начален и 30 минути за прогимназиален етап, 35 минути за гимназиален етап.
· Спазва началото на всеки учебен час по седмичното разписание в случай, че няма обявена промяна по обективни причини.
· С началото на урока-събрание личният микрофон се заглушава и не се включва освен при изрично изискване от страна на преподавателя. По този начин се постига тишина и уважение във виртуалната класната стая.
· По време на урока учениците са длъжни да наблюдават и слушат внимателно презентацията на учителя, както и да взимат участие при поставените задачи. Учителят има право да задава въпроси към конкретен ученик, с което проверява неговото активно присъствие, знания и концентрация в час.
· По време на урока не се допуска говорене, изпращане на съобщения, снимки и емотикони между участниците. Това се счита за нарушаване на учебния процес и неуважение към преподавателя, което се отбелязва със забележка и уведомяване на родителя.
· При неспазване на правилата за етично поведение във виртуалната класна стая учителят има право да заглуши микрофона и да ограничи комуникацията на конкретен ученик за този час.
· Учителят има право да записва онлайн-уроците с помощта на инструментите на приложението MS Teams, с цел същите да бъдат наблюдавани по-късно от неприсъствалите ученици.
· Изпраща домашните си задания в Assignments.
· Ползват учебни ресурси и качват файлове в папката „Материали за класа“.
· След приключване на онлайн-урока ученикът излиза от текущата сесия, като натиска бутона с червената слушалка. Преподавателят напуска последен след всички ученици.
· Към всяка виртуална класна стая има активен чат-канал и след онлайн-сесиите. Изпратените текстови, гласови и видео-съобщения остават в хронологията на чата и могат да бъдат видяни от всички участници – ученици, родители, учители и директор.
Предвид публичността и големия брой участници ОРЕС не се допуска следното: 
· споделянето на лична информация, несвързана с темата и целите на обучението; 
· изпращане на обидни и дискриминационни съобщения, изображения и емотикони; 
· писането само с главни букви – счита се за комуникация на висок тон; 
· многократно изпращане на едно и също съобщение (спам); 
· писането на съобщения на български език, но със символи от чужда азбука.
Задължения на учителите:
· Създава екип в платформата и проверява списъчния състав на учениците.
· Включва в екипа съответния ЗДУД и директора.
· Учителят спазва графика за провеждане на синхронни/асинхронни учебни часове в ОРЕС. 
· Насрочва за всеки учебен час събрание с темата на урока (учителите от 5-12 клас). 
· За класните ръководители и специалисти в начален етап: 
· Класните ръководители създават само един екип на паралелката. 
· Специалистите по предмети създават отделни екипи за всеки предмет и паралелка. 
· Класните ръководители на 1. и 2. клас  насрочват едно събрание за деня, когато имат само свои часове. В случай, че класният желае, може да си прави събрание за всеки отделен час
· Изписват  с последователна номерация всички часове, предмета и темата в секцията „Въведете подробности за това събрание“.
· В случай, че часовете на класния се прекъсват от часове на специалист, класният  прави две събрания: едно преди часовете на специалиста и едно след него.
· ГЦОУД правят едно събрание за учебния  ден, в което си изписват две самоподготовки с темите и две занимания по интереси с темите
· Класните ръководители на 3 и 4 клас правят събрание за всеки отделен час за деня. В събранието задължително се отбелязва учебния предмет и темата на урока
· Специалистите също задължително отбелязват учебния предмет и темата във всяко събрание
· Отчита присъствието на учениците.
· Подбира подходящи безплатни и други образователни източници на интерактивно електронно съдържание, подпомагащо образователния процес.
· Използва електронни учебници, работни листове, презентации, аудиофайлове, видео-материали, образователни платформи.
· Дава ясни и точни инструкции за начина и мястото за изпращане и получаване на обратна връзка от учениците – домашна работа, тестове, проекти и др.
· Въвежда оценки, отсъствия и отзиви на учениците непосредствено след провеждане на учебния си час или учебните си часове за деня в електронния дневник.
· Задава задачи за домашно изпълнение в Assignments, които проверява и връща на учениците.
· Качва учебни материали и файлове за паралелката в папката „Материали за класа“.
· В случай на невъзможност учителят да проведе синхронен урок в електронна среда, поради независещи от него причини – технически, проблеми с интернет свързаност и др., същият уведомява за това училищното ръководство и веднага, щом това стане възможно, качва информация за пропуснатия урок като съобщение до родителите/учениците от съответния клас в електронния дневник и/или във виртуалната класна стая на класа в платформата MS Teams.

